《赋得隔水楼高》
明代·王彦泓

一寸心期百尺楼，明河界作两边秋。移开月扇朝云出，掩过银屏夜月收。

鬓态易迷花影乱，衣香暗接水光浮。残阳没后寒灯小，各自垂帘背雨愁。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。